Найдхарт фон Ройентал
Из планината и в долината

Превод от немски: Венцеслав Константинов, —

chitanka.info

Из планината и в долината

птици огласят отново гората,

всичко цъфти,

както преди.

Зима, отивай си с твойте беди!

Клоните, дълго от студ посивели,

нови зелени одежди са сплели,

птици летят:

пее светът.

Май е превзел с красота всеки кът.

В страх от смъртта бдеше болна старица

денем и нощем с примряла душица.

Днес тя самичка

като козичка

скочи за танц и момците сборичка.

ок. 1210

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.